section_heading: Povijest
paragraph_text: Marun je tijekom povijesti prehranjivao generacije Lovranaca. Prostrani voćnjaci maruna protežu se cijelim lovranskim zaleđem. Marunada je u početku bila mala lokalna fešta na kojoj su sudjelovale skupine hrvatskih gostiju iz drugih gradova, a glavninu programa činila su djeca iz lovranske osnovne škole. Uz berbu maruna, održavala se utrka magaraca, a djeca su besplatno dijelila pečene marune i domaće slastice.